**ВАЖНО ЗА ЗЕМЕДЕЛСКИТЕ СТОПАНИ!!!**

**От 09.09.2019 до 27.09.2019 г.**

 ще се подават заявления по схемата **"Помощ под формата на отстъпка от стойността на акциза върху газьола, използван в първичното селскостопанско производство"**.

* Документи ще се приемат в общинските служби по земеделие към областна дирекция "Земеделие" Ловеч по постоянен адрес на физическите лица или по адрес на управление на юридическите лица.
* Държавната помощ се предоставя на земеделски производители в секторите "Растениевъдство" и "Животновъдство" под формата на намалена акцизна ставка на газьола, използван за механизирани дейности в първичното селскостопанско производство.
* Право на финансова подкрепа по схемата имат всички, които са регистрирани като земеделски производители и имат заверена регистрационна карта за годината на кандидатстване и предходната на нея.
* Друго условие е кандидатите да имат и валидно заявление за подпомагане по схемата за единно плащане на площ и схемите за обвързано подпомагане за животни за годината, предхождаща годината на кандидатстване по схемата за държавна помощ.

 **През 2019 г. може да бъде заявен за възстановяване акциз по фактури за закупен газьол (дизелово гориво) през 2018 г.**

* Земеделските стопани, отглеждащи видове и категории животни, които не попадат в обхвата на схемите за обвързано подпомагане за животни, трябва да имат регистриран животновъден обект по Закона за ветеринарномедицинската дейност.
* Ставката на литър гориво ще бъде определена на по-късен етап, на базата на бюджета и сбора от индивидуалните годишни квоти на земеделските стопани.

 **Всички документи във връзка с прилагане на схемата за държавна помощ през кампания 2019 г. са публикувани на страницата на МЗХГ на следния линк:**

[**https://www.mzh.government.bg/bg/politiki-i-programi/programi-za-finansirane/darzhavni-pomoshti/otstapka-akciz-gaziol/**](https://www.mzh.government.bg/bg/politiki-i-programi/programi-za-finansirane/darzhavni-pomoshti/otstapka-akciz-gaziol/)

 **ОД „ЗЕМЕДЕЛИЕ“ ЛОВЕЧ**